কাৰ্বি আংলং জিলাৰ বোকাজান মহকুমাৰ খটখটিৰ ছানডে বজাৰ এলেকাত শুকুৰবাৰে মাজনিশা পুনৰ বন্যহস্তীৰ আক্ৰমণৰ এক ঘটনা সংঘটিত হয়।
হাতীৰ জাকটোৱে এগৰাকী গৰ্ভাৱতী মহিলা আৰু তেওঁৰ ৪ বছৰীয়া কন্যা সন্তানটোকো আক্ৰমণ চলায়। হাতীৰ আক্ৰমণত মুন্নী দেৱী নামৰ ন-মহীয়া গৰ্ভৱতী মহিলাগৰাকী আৰু ৪ বছৰীয়া পূজা কুমাৰী নামৰ শিশুটিয়ে কৰুণ মৃত্যুক আকোঁৱালি লয়।
খাদ্য আৰু আশ্ৰয়ৰ সন্ধানত বনাঞ্চলৰ পৰা জনাঞ্চললৈ ওলাই অহা বন্যহস্তীয়ে ৰাজ্যৰ বিভিন্ন স্থানত তাণ্ডৱ চলাই অহাৰ বাতৰি পোৱা যায়। হাতীৰ আক্ৰমণত ইতিমধ্যে ৰাজ্যখনত কেইবাজনো লোক নিহত হৈছে।
বনাঞ্চলৰ ওচৰত থকা জনবসতি প্ৰধান অঞ্চলত থকা শস্য পথাৰৰ পৰা ঘৰ দুৱাৰ আৰু মানুহৰ ওপৰত বন্যহস্তীৰ সন্ত্ৰাস বৃদ্ধি পাইছে। ৰাজ্যৰ বহু অঞ্চলৰ ৰাইজ বৰ্তমান হাতীৰ আক্ৰমণৰ পৰা ৰক্ষা পাবলৈ ভয়ে ভয়ে জীয়াই থাকিবলৈ বাধ্য হৈছে। বনাঞ্চলত মানুহৰ বসতি বাঢ়ি অহাৰ লগে লগেই বন্যহস্তীৰ উপদ্ৰৱৰ ঘটনাও বৃদ্ধি পাইছে।
কাৰ্বি আংলং জিলাত কেৱল শুকুৰবাৰে নিশাই নহয়, প্ৰায়ে নিশা বনাঞ্চলৰ পৰা মানুহৰ বসতি স্থানলৈ ওলাই অহা বন্যহস্তীৰ সন্ত্ৰাসৰ ভয়ত প্ৰাণটো হাতৰ মুঠিত লৈ জীৱন যাপন কৰিবলগীয়া হৈছে ৰাইজে। আনহাতে, বন বিভাগে হাতীৰ জাকটোক দূৰলৈ খেদি পঠিওৱাত ব্যৰ্থ হোৱাত বন বিভাগৰ বিৰুদ্ধে তীব্ৰ ক্ষোভ উজাৰিছে ভুক্তভোগী ৰাইজে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
